
ประกาศเทศบาลตำบลทอนหงส์
เรื่อง   ประกาศเผยแพร่รายงานการประชุมสภาเทศบาลตำบลทอนหงส์

สมัยวิสามัญ  สมัยที่ ๑  ประจำปี  พ.ศ.๒๕๕๗
................................................


ตามที่เทศบาลตำบลทอนหงส์  ได้นัดประชุมสภาเทศบาล  สมัยวิสามัญ  สมัยที่ ๑  ประจำปี  พ.ศ.๒๕๕๗  เมื่อวันที่  ๒๕  มีนาคม  ๒๕๕๗ และสภาเทศบาลได้มีมติรับรองรายงานการประชุมดังกล่าวแล้ว  เมื่อวันที่  ๕  มิถุนายน  ๒๕๕๗  (สมัยสามัญ  สมัยที่ ๒  ประจำปี  พ.ศ.๒๕๕๗)


เทศบาลตำบลทอนหงส์  จึงขอประกาศเผยแพร่รายงานการประชุมสภาเทศบาลตำบลทอนหงส์  สมัยวิสามัญ  สมัยที่ ๑  ประจำปี  พ.ศ.๒๕๕๗  เพื่อเปิดเผยให้ประชาชนได้ทราบทั่วกัน



ประกาศ  ณ  วันที่  ๕  มิถุนายน  พ.ศ.๒๕๕๗
   สมิง  รักขพันธ์
(นายสมิง  รักขพันธ์)
ประธานสภาเทศบาลตำบลทอนหงส์
- สำเนา -

รายงานการประชุมสภาเทศบาลตำบลทอนหงส์  

สมัยวิสามัญ  สมัยที่ ๑  ประจำปี  พ.ศ.๒๕๕๗
เมื่อวันที่  ๒๕  มีนาคม  ๒๕๕๗  เวลา  ๑๐.๐๐ น.

ณ  ห้องประชุมสภาเทศบาลตำบลทอนหงส์
……………………………… 

  ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.

๗.

๘.

๙.

๑๐.

๑๑.
	นายสมิง          รักขพันธ์
นายสมแสง       บุญคล่อง
นายสุวิทย์        ไตรเมศ
นายสยาม        นิลพัฒน์
จ่าสิบเอก สมพงษ์    อิวิโส
นายภิรมย์        สูญกรรมรัตน์
นางสมบุญ       เดชทัพ
นายชัยรัตน์       เกิดสมบัติ
นายปรีชา         ยิ่งประสิทธิ์
นายทัตพงศ์       ช้างกลาง
นายอรุณ          เกิดสมบัติ

	ประธานสภาเทศบาล
รองประธานสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
เลขานุการสภาเทศบาล
	สมิง          รักขพันธ์
สมแสง       บุญคล่อง
สุวิทย์        ไตรเมศ
สยาม        นิลพัฒน์
สมพงษ์      อิวิโส
ภิรมย์        สูญกรรมรัตน์
สมบุญ       เดชทัพ
ชัยรัตน์       เกิดสมบัติ
ปรีชา         ยิ่งประสิทธิ์
ทัตพงศ์       ช้างกลาง
อรุณ          เกิดสมบัติ
	


ผู้ไม่มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.
	นางสาวปัญจรัศม์  เดชสุข
	สมาชิกสภาเทศบาล
	-
	ลาป่วย


  ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.

๗.

๘.
	นายอมร         แคล้วภัย   
นายวิโรจน์      เยี้ยนชลคำ
นายกมล         บุญงาม 
นายจรูญ         ไตรเมศ   
นายอนุชา        ธรรมชาติ
นางดาราณี       สิทธิพงศ์
นางตะวัน         จิตร์เพ็ชร์
นางสาวกาญดา   โกศัย
	นายกเทศมนตรี
รองนายกเทศมนตรี
รองนายกเทศมนตรี
เลขานุการนายกเทศมนตรี
ปลัดเทศบาล
รองปลัดเทศบาล
หัวหน้าสำนักปลัด
เจ้าหน้าที่บริหารงานทั่วไป
	อมร          แคล้วภัย   
วิโรจน์        เยี้ยนชลคำ
กมล          บุญงาม 
จรูญ          ไตรเมศ   
อนุชา         ธรรมชาติ
ดาราณี       สิทธิพงศ์
ตะวัน         จิตร์เพ็ชร์
กาญดา       โกศัย
	


                       /  เริ่มประชุมเวลา……
เริ่มประชุม  เวลา  ๑๐.๐๐ น.



เมื่อสมาชิกสภาเทศบาลตำบลทอนหงส์   ได้เข้าประจำที่นั่งครบองค์ประชุมแล้ว
เลขานุการสภาเทศบาล  กล่าวเรียนเชิญประธานสภาเทศบาลจุดธูปเทียนบูชาพระรัตนตรัย   และได้อ่านประกาศเรียกประชุมสภาเทศบาล
นายอรุณ  เกิดสมบัติ
 -
กราบเรียน  ท่านประธานสภา  และสมาชิกผู้ทรงเกียรติทุกท่าน
เลขานุการสภาเทศบาล
กระผมขออนุญาตอ่านประกาศเรียกประชุมสภาเทศบาล  ดังนี้  

ประกาศอำเภอพรหมคีรี
เรื่อง   เรียกประชุมสภาเทศบาลตำบลทอนหงส์  สมัยวิสามัญ  สมัยที่ ๑  ประจำปี  พ.ศ.๒๕๕๗
............................................


ด้วยนายกเทศมนตรีตำบลทอนหงส์   ได้ร้องขอเปิดประชุมสภาเทศบาลตำบลทอนหงส์  
สมัยวิสามัญ  สมัยที่ ๑  ประจำปี  ๒๕๕๗  มีกำหนดไม่เกิน  ๗  วัน   เพื่อเสนอญัตติขออนุมัติจ่ายขาดเงินสะสมโครงการขุดเจาะบ่อบาดาลพร้อมติดตั้งเครื่องสูบน้ำบ่อบาดาล  โครงการก่อสร้างระบบประปาหมู่บ้านแบบบาดาลขนาดใหญ่เพื่อแก้ไขปัญหาภัยแล้ง  และเพื่อจัดซื้อรถบรรทุกขยะ  ๖  ล้อ  แบบอัดท้ายขนาด  ๖  ลูกบาศก์เมตร  ขนาดบรรจุ  ๖  ลูกบาศก์เมตร  ๑๓๐  แรงม้า  ซึ่งเป็นเรื่องเร่งด่วน


นายอำเภอพรหมคีรีพิจารณาแล้ว  อาศัยอำนาจตามความในมาตรา ๒๖  แห่งพระราชบัญญัติเทศบาล  พ.ศ.๒๔๙๖   และที่แก้ไขเพิ่มเติมจนถึง  (ฉบับที่ ๑๓)  พ.ศ.๒๕๕๒   ประกอบกับคำสั่งจังหวัดนครศรีธรรมราช  ที่  ๙๕๒๘/๒๕๕๖  ลงวันที่  ๒๓  ธันวาคม  ๒๕๕๖  เรื่อง  การมอบอำนาจให้นายอำเภอปฏิบัติราชการแทน  จึงเรียกประชุมสภาเทศบาลตำบลทอนหงส์  สมัยวิสามัญ  สมัยที่ ๑  ประจำปี  พ.ศ.๒๕๕๗  มีกำหนดไม่เกิน  ๗  วัน  นับตั้งแต่วันที่  ๒๑  มีนาคม  ๒๕๕๗  เป็นต้นไป


จึงประกาศให้ทราบโดยทั่วกัน



ประกาศ  ณ  วันที่  ๑๘  มีนาคม  พ.ศ.๒๕๕๗
                                                   เกรียงศักดิ์  รักษ์ศรีทอง
(นายเกรียงศักดิ์  รักษ์ศรีทอง)
นายอำเภอพรหมคีรี
                                               / นายอรุณ.............
นายอรุณ  เกิดสมบัติ
  -
ลำดับต่อไป  เป็นระเบียบวาระการประชุมสภาเทศบาลตำบลทอนหงส์
น
เลขานุการสภาเทศบาล
 สมัยวิสามัญ   สมัยที่ ๑  ประจำปี  พ.ศ.๒๕๕๗   ขอเชิญท่านประธานสภาเทศบาล
ได้ดำเนินการประชุมให้เป็นไปตามระเบียบวาระ  ขอเรียนเชิญครับ
ระเบียบวาระที่  ๑
เรื่อง
ประธานแจ้งให้ที่ประชุมทราบ  
นายสมิง  รักขพันธ์
-
วันนี้  นางสาวปัญจรัศม์  เดชสุข  สมาชิกสภาเทศบาลตำบลทอนหงส์  
ประธานสภาเทศบาล
ได้ขอลาการประชุมสภาเทศบาลในครั้งนี้เนื่องจากป่วย
ระเบียบวาระที่  ๒
เรื่อง
รับรองรายงานการประชุมครั้งที่แล้ว
นายสมิง  รักขพันธ์
-
ขอให้สมาชิกได้ตรวจดูรายงานการประชุม  สมัยสามัญ  สมัยแรก  
ประธานสภาเทศบาล
ประจำปี  พ.ศ.๒๕๕๗  ประชุมเมื่อวันที่  ๑๐  มีนาคม  ๒๕๕๗  

            
-
สมาชิกท่านใดจะเปลี่ยนแปลง  แก้ไข  ถ้อยคำของตนเองบ้าง  ขอเชิญครับ..
-
หากไม่มี  กระผมจะขอมติรับรองรายงานการประชุม  สมาชิกท่านใด    ให้การรับรอง  กรุณายกมือขึ้น
มติที่ประชุม


       
       รับรอง                 ๑๐                 ท่าน
    ไม่รับรอง                  -                   ท่าน
                                                    
 งดออกเสียง                  ๑                  ท่าน
ระเบียบวาระที่  ๓
เรื่อง
ญัตตินายกเทศมนตรีขออนุมัติจ่ายขาดเงินสะสม




๓.๑  ญัตติขออนุมัติจ่ายขาดเงินสะสม  โครงการขุดเจาะบ่อบาดาล
พร้อมติดตั้งเครื่องสูบน้ำบ่อบาดาล
นายสมิง  รักขพันธ์
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง   ขออนุมัติจ่ายขาดเงินสะสมโครงการขุดเจาะบ่อบาดาลพร้อมติดตั้งเครื่องสูบน้ำบ่อบาดาล
                                                                สำนักงานเทศบาลตำบลทอนหงส์
                                                                                  หมู่ที่  ๒  ตำบลทอนหงส์  นศ  ๘๐๓๒๐
วันที่  ๑๙  มีนาคม  ๒๕๕๗

เรื่อง  ขออนุมัติจ่ายขาดเงินสะสมโครงการขุดเจาะบ่อบาดาลพร้อมติดตั้งเครื่องสูบน้ำบ่อบาดาล
เรียน  ประธานสภาเทศบาลตำบลทอนหงส์
ด้วยคณะผู้บริหารเทศบาลตำบลทอนหงส์  มีความประสงค์จะจ่ายขาดเงินสะสมโครงการ
ขุดเจาะบ่อบาดาลพร้อมติดตั้งเครื่องสูบน้ำบ่อบาดาล  จำนวน  ๑  ลูก  บริเวณชุมชนเขาหลา (ถนนเขาหลา ๒)  
หมู่ที่ ๒  ขนาดความลึกของบ่อ  ๖๕  เมตร  หรือสามารถให้ปริมาณน้ำได้ไม่น้อยกว่า  ๕  ลบ.ม.  (ผลจากการ
ทดสอบปริมาณน้ำ)  หรือขนาดเส้นผ่าศูนย์กลาง  ๖  นิ้ว  ท่อ  PVC  ขั้น  ๑๓.๕   มอก. ๑๗ - ๒๕๓๒  ติดตั้ง
เครื่องสูบน้ำแบบมอเตอร์จมใต้น้ำ(Submersible  Pumb) ขนาดมอเตอร์ ๓ แรงม้า ๑ เฟส พร้อมเชื่อมต่อท่อ
เข้าบริเวณถังสูงเดิม  ทดสอบปริมาณน้ำบาดาล  วิเคราะห์คุณภาพน้ำบาดาล  ติดตั้งชุดฝาปิดปากบ่อน้ำบาดาล 
/ ขนาดเส้น.............
ขนาดเส้นผ่าศูนย์กลาง  ๖  นิ้ว   ฝาปิดปากท่อชนิด  PVC  งานทดสอบปริมาณน้ำบาดาลแบบปกติ  ๑๐  ชั่วโมง 
และติดตั้งมอเตอร์ไฟฟ้าขนาด  ๑๕  แอมป์  และรายละเอียดตามบัญชีแสดงปริมาณงานและราคาของเทศบาล
ตำบลทอนหงส์กำหนด เป็นเงิน ๒๓๐,๗๕๐.- บาท  (สองแสนสามหมื่นเจ็ดร้อยห้าสิบบาทถ้วน)
เนื่องจากเทศบาลตำบลทอนหงส์  ไม่ได้ตั้งงบประมาณเพื่อโครงการขุดเจาะบ่อบาดาลพร้อม
ติดตั้งเครื่องสูบน้ำบ่อบาดาล  ดังกล่าวไว้แต่อย่างใด   เทศบาลตำบลทอนหงส์จึงขออนุมัติจ่ายขาดเงินสะสม
โครงการขุดเจาะบ่อบาดาลพร้อมติดตั้งเครื่องสูบน้ำบ่อบาดาลดังกล่าว  ตามหลักการและเหตุผลดังนี้
หลักการ
เพื่อให้การบริหารกิจการของเทศบาลเป็นประโยชน์ด้านบริการชุมชนและสังคมและเพื่อบำบัด
ความเดือดร้อนของประชาชน  เนื่องจากฝนทิ้งช่วงและเข้าสู่สภาวะแห้งแล้งทำให้น้ำมีใช้ไม่เพียงพอในการบริโภค
และอุปโภครวมถึงการทำการเกษตรกรรม  ซึ่งอยู่ในอำนาจหน้าที่ของเทศบาล   จึงขออนุมัติจ่ายขาดเงินสะสม
โครงการขุดเจาะบ่อบาดาลพร้อมติดตั้งเครื่องสูบน้ำบ่อบาดาล    จำนวน  ๑  ลูก   บริเวณชุมชนเขาหลา
(ถนนเขาหลา ๒)  หมู่ที่  ๒  ขนาดความลึกของบ่อ  ๖๕  เมตร  หรือสามารถให้ปริมาณน้ำได้ไม่น้อยกว่า  ๕  ลบ.ม.  

(ผลจากการทดสอบปริมาณน้ำ)   ขนาดเส้นผ่าศูนย์กลาง  ๖  นิ้ว  ท่อ  PVC  ขั้น  ๑๓.๕   มอก. ๑๗ - ๒๕๓๒  
ติดตั้งเครื่องสูบน้ำแบบมอเตอร์จมใต้น้ำ (Submersible  Pumb)  ขนาดมอเตอร์  ๓  แรงม้า  ๑  เฟส  พร้อม
เชื่อมต่อท่อเข้าบริเวณถังสูงเดิม  ทดสอบปริมาณน้ำบาดาล  วิเคราะห์คุณภาพน้ำบาดาล  ติดตั้งชุดฝาปิดปาก
บ่อน้ำบาดาล  ขนาดเส้นผ่าศูนย์กลาง  ๖  นิ้ว  ฝาปิดปากท่อชนิด  PVC   งานทดสอบปริมาณน้ำบาดาลแบบปกติ  
๑๐  ชั่วโมง  และติดตั้งมอเตอร์ไฟฟ้า ขนาด  ๑๕  แอมป์  และรายละเอียดตามบัญชีแสดงปริมาณงานและราคา
ของเทศบาลตำบลทอนหงส์กำหนด  เป็นเงิน  ๒๓๐,๗๕๐.- บาท  (สองแสนสามหมื่นเจ็ดร้อยห้าสิบบาทถ้วน)
เหตุผล
ตามระเบียบกระทรวงมหาดไทย  ว่าด้วยการรับเงิน  จ่ายเงิน  การฝากเงิน  การเก็บรักษาเงิน
และการตรวจเงิน  ขององค์กรปกครองส่วนท้องถิ่น  (ฉบับที่  ๒)  พ.ศ.๒๕๔๘  ข้อ  ๘๙   องค์กรปกครองส่วน
ท้องถิ่น  ใช้จ่ายเงินสะสมโดยได้รับอนุมัติจากสภาท้องถิ่นภายใต้เงื่อนไข  ดังต่อไปนี้   ให้กระทำได้เฉพาะกิจการ
ซึ่งอยู่ในอำนาจหน้าที่เกี่ยวกับด้านบริหารชุมชน  และสังคมหรือกิจการที่เป็นการเพิ่มพูนรายได้  หรือกิจการ
เพื่อบำบัดความเดือดร้อนของประชาชน  ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น  
หรือที่กฎหมายกำหนด  ซึ่งในการขุดเจาะบ่อบาดาลดังกล่าวเพื่อใช้แก้ปัญหาน้ำประปาไม่เพียงพอเพื่อแก้ปัญหา       
น้ำไม่มีในช่วงฤดูแล้ง  ในเขตพื้นที่เทศบาล ฯ
จึงขอเสนอญัตติต่อสภาเทศบาล   เพื่อพิจารณาอนุมัติจ่ายขาดเงินสะสมโครงการขุดเจาะ            
บ่อบาดาลพร้อมติดตั้งเครื่องสูบน้ำบ่อบาดาล  จำนวน  ๑  ลูก  บริเวณชุมชนเขาหลา  (ถนนเขาหลา ๒)                หมู่ที่ ๒  ขนาดความลึกของบ่อ  ๖๕  เมตร  หรือสามารถให้ปริมาณน้ำได้ไม่น้อยกว่า  ๕  ลบ.ม. (ผลจากการ     ทดสอบปริมาณน้ำ) ขนาดเส้นผ่าศูนย์กลาง  ๖  นิ้ว ท่อ  PVC  ขั้น ๑๓.๕  มอก. ๑๗ - ๒๕๓๒  ติดตั้งเครื่องสูบน้ำ
แบบมอเตอร์จมใต้น้ำ  (Submersible  Pumb)  ขนาดมอเตอร์  ๓  แรงม้า  ๑  เฟส   พร้อมเชื่อมต่อท่อเข้า     บริเวณถังสูงเดิม   ทดสอบปริมาณน้ำบาดาล  วิเคราะห์คุณภาพน้ำบาดาล  ติดตั้งชุดฝาปิดปากบ่อน้ำบาดาล        ขนาดเส้นผ่าศูนย์กลาง  ๖  นิ้ว  ฝาปิดปากท่อชนิด  PVC  งานทดสอบปริมาณน้ำบาดาลแบบปกติ  ๑๐  ชั่วโมง         และติดตั้งมอเตอร์ไฟฟ้าขนาด  ๑๕   แอมป์  และรายละเอียดตามบัญชีแสดงปริมาณงานและราคาของเทศบาล       ตำบลทอนหงส์กำหนด   เป็นเงิน  ๒๓๐,๗๕๐.- บาท  (สองแสนสามหมื่นเจ็ดร้อยห้าสิบบาทถ้วน)
   




    อมร  แคล้วภัย




          

(นายอมร  แคล้วภัย)




      
     นายเทศมนตรีตำบลทอนหงส์
/ นายสมิง.............
นายสมิง  รักขพันธ์
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น  
ประธานสภาเทศบาล
ขอเชิญครับ...
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์
ขอเรียนถามท่านประธานสภาเทศบาลว่าในการขออนุมัติจ่ายขาดเงินสะสมจะต้องมีในแผนพัฒนาสามปี  คือ ตอนนี้เราใช้แผนพัฒนาสามปี  (พ.ศ.๒๕๕๗ - ๒๕๕๙)   ซึ่งดิฉัน   ได้ตรวจดูในแผนพัฒนาสามปีปรากฏว่าไม่มีอยู่ในแผนและได้ทราบว่าได้มีการประชุมคณะกรรมการพัฒนาเทศบาลตำบลทอนหงส์แล้วแต่ไม่ทราบว่าเมื่อวันไหน   แต่มีข้อ ท้วงติงอยู่อย่างหนึ่งว่าตอนนี้ยังไม่ได้ประกาศใช้แผนพัฒนาสามปี  (พ.ศ.๒๕๕๗ - ๒๕๕๙)  เพิ่มเติม  ตรงนี้ไม่ทราบว่าจะขัดกับระเบียบการจ่ายขาดเงินสะสมหรือไม่  ขอบคุณค่ะ
นายอรุณ  เกิดสมบัติ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
กระผม  นายอรุณ  เกิดสมบัติ  เลขานุการสภาเทศบาลตำบลทอนหงส์
เนื่องด้วยมีความจำเป็นเรื่องน้ำประปา  ตอนนี้ทุกท่านก็รู้อยู่ว่าในเขตเทศบาลของเรา
พอเข้าช่วงฤดูแล้งจะขาดแคลนน้ำเพื่ออุปโภคบริโภคทำให้เราต้องคิดหาอยู่เรื่อย ๆ      ว่าแหล่งน้ำมีที่ตรงไหนบ้าง   ตอนนี้เรามีแหล่งน้ำอยู่สองแห่งแต่แหล่งน้ำธรรมชาติจะ    มีขีดจำกัดไม่สามารถนำมาใช้ให้เพียงพอกับปริมาณที่ต้องการได้  และอีกหนึ่งแห่งคือ    ที่ชุมชนบ้านนากลาง   ทั้งสองแห่งนี้ในอนาคตไม่เพียงพอแน่นอนนอกจากช่วงฤดูแล้งแล้ว    ฤดูฝนก็มีปัญหา  เพราะฉะนั้นจึงมีความจำเป็นที่จะต้องเสาะหาเพราะน้ำเป็นปัจจัยหลัก  ขอบคุณครับ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

กระผม  นายอมร  แคล้วภัย  นายกเทศมนตรีตำบลทอนหงส์
ถ้าดูในแผนพัฒนาสามปีจะไม่มีปรากฏในแผนพัฒนาสามปี  แต่ทางคณะกรรมการพัฒนาเทศบาลได้เพิ่มเติมแผนพัฒนาสามปี  (พ.ศ.๒๕๕๗ – ๒๕๕๙)  เรียบร้อยแล้ว  และประกาศใช้แล้วเพื่อบรรเทาความเดือดร้อนของพี่น้องประชาชนจึงต้องเพิ่มเติมแผน  เหตุผลที่ได้เพิ่มเติมแผนพัฒนาสามปีเพราะว่าได้สถานที่ที่บ้านเขาหลามีผู้อุทิศให้ประมาณ  ๒  งานกว่า  ก่อนจากนี้เราไม่มีพื้นที่ในการผลิตน้ำประปาเลยไม่มีผู้ใด
บริจาคและไม่มีงบประมาณในการจัดซื้อที่ดินเพื่อทำการจุดเจาะบ่อบาดาล   ประปา  ภูเขาของเรามีการวางท่อได้แค่  ๔  นิ้ว   ประปาที่บริเวณสระน้ำเทศบาลก็เช่นกันมี   การวางท่อได้แค่  ๔  นิ้ว รวมแล้ว  ๘  นิ้ว  ซึ่งไม่เพียงพอกับความต้องการใช้น้ำประปา 
ของพี่น้องประชาชน  เนื่องจากเข้าสู่ฤดูแล้งและพี่น้องประชาชนได้นำไปรดน้ำต้นไม้
ในสวนด้วยส่งผลให้น้ำเพื่อบริโภคและอุปโภคมีไม่เพียงพอ   ตอนนี้ผู้ใช้น้ำประปาทั้งเทศบาลมีจำนวนประมาณ  ๗๐๐  กว่าหลังคาเรือน  บังเอิญวันนั้น  นางพรศรี  สุดรัก  ได้มาประสานงานเรื่องน้ำประปาว่าน้องสาวของเขาจะบริจาคที่ดินให้กับทางเทศบาล เพื่อขุดเจาะบ่อดาลจำนวนครึ่งไร่  แต่ทั้งนี้ต้องเจาะบ่อบาดาลดูก่อนว่าสามารถทำได้หรือไม่  ตามที่ได้เสนอเข้าสู่สภาว่าสามารถให้ปริมาณน้ำได้ไม่น้อยกว่า ๕  ลบ.ม./ชม.  เราจึงจะยอมรับการเจาะบ่อบาดาลในครั้งนี้ในวงเงิน  ๒๓๐,๗๕๐.- บาท   เพราะฉะนั้น  
/ ถ้าผู้รับเหมา.........
ถ้าผู้รับเหมาทำการขุดเจาะแล้วไม่ได้ปริมาณน้ำตามที่กำหนดไว้เราไม่ต้องจ่ายเงิน     และหลังจากทำการขุดเจาะเสร็จเรียบร้อยแล้วเพื่อให้รวดเร็วจึงขอจ่ายขาดเงินสะสม
เพื่อสร้างถังประปาในครั้งนี้ด้วย  เพราะถ้ารอให้ขุดเจาะบ่อบาดาลได้แล้วจึงจะรอ
จ่ายขาดเงินสะสมเพื่อสร้างถังกรองน้ำประปาจะทำให้เกิดความล่าช้า   แต่ถ้าไม่สามารถ   ขุดเจาะบ่อบาดาลได้เงินสะสมที่จ่ายขาดเพื่อสร้างถังกรองน้ำประปาเป็นอันตกไป  
-
อีกอย่างหนึ่งเรื่องน้ำประปา  กระผมและคณะกรรมการตลอดจนถึงสมาชิก สภาเทศบาลทุกท่านคงจะเห็นอยู่แล้วว่าความเดือดร้อนของพี่น้องประชาชนเรื่องน้ำประปามีมากแค่ไหน  ต่อไปกระผมคิดว่าในแผนพัฒนาสามปีของเทศบาลควรจะบรรจุไว้ในแผนว่ามีถังกรองน้ำมีการเจาะบ่อบาดาลทุก ๆ  ชุมชนเพื่อให้ทุกชุมชนได้    ใช้น้ำประปาเหมือนกัน  แต่ทั้งนี้ก็ต้องรอการบริจาคที่ดินจากชาวบ้านหรือสถานที่ราชการ  เช่น  วัดทอนหงส์  ถ้ารอแต่น้ำประปาจากภูเขาคงจะลำบาก   เพราะการ ขยายท่อเขาไม่ค่อยให้ขยายให้ขยายได้แค่  ๔  นิ้ว  การขุดท่อมาตามหน้าบ้านของ      พี่น้องประชาชนในหมู่ที่ ๖  ก็จะมีปัญหาอีกเราจึงคิดใหม่ที่จะเอาน้ำใต้ดินขึ้นมาเพื่อ    ให้พี่น้องประชาชนได้ใช้ประโยชน์  ถ้าชุมชนไหนจะบริจาคที่ดินเพื่อขุดเจาะบ่อบาดาล    ทางเทศบาลยินดี  ขอบคุณครับ
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์
ขอขอบคุณที่ท่านประธานสภาได้ให้ความกระจ่างแจ้งในเรื่องของการประกาศใช้แผนพัฒนาสามปี  จริง ๆ  แล้วในทางที่ดีจะต้องมีสำเนาแผนเพิ่มเติมด้วย  ซึ่งใน     การประชุมสมัยที่แล้วก่อนที่จะมีการประชุมสภาเทศบาลจะมีแผนเพิ่มเติมให้กับ  สมาชิกสภาเทศบาลทุกท่านด้วย  ขอบคุณค่ะ
นายสมิง  รักขพันธ์
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น
ประธานสภาเทศบาล
อีกหรือไม่  ขอเชิญครับ.....
-
หากไม่มี  ต่อไปกระผมจะขอมติ  สมาชิกท่านใดเห็นชอบอนุมัติตามญัตติ    ของนายกเทศมนตรี  กรุณายกมือขึ้น
มติที่ประชุม


    เห็นชอบ                  ๑๐                  ท่าน
 ไม่เห็นชอบ                    ๑                  ท่าน
                                                    งดออกเสียง                     -                  ท่าน
 


๓.๒  ญัตติขออนุมัติจ่ายขาดเงินสะสม  เพื่อจัดทำโครงการก่อสร้างระบบ
ประปาหมู่บ้านแบบบาดาลขนาดใหญ่
นายสมิง  รักขพันธ์
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
/ ญัตตินายก.........
ญัตตินายกเทศมนตรีตำบลทอนหงส์
เรื่อง  ขออนุมัติจ่ายขาดเงินสะสม  เพื่อจัดทำโครงการก่อสร้างระบบประปาหมู่บ้านแบบบาดาลขนาดใหญ่
                 สำนักงานเทศบาลตำบลทอนหงส์
                                                                                     หมู่ที่ ๒ ตำบลทอนหงส์ นศ  ๘๐๓๒๐
                                   


๑๙  มีนาคม  ๒๕๕๗
เรื่อง  ขออนุมัติจ่ายขาดเงินสะสม  เพื่อจัดทำโครงการก่อสร้างระบบประปาหมู่บ้านแบบบาดาลขนาดใหญ่ 
เรียน  ประธานสภาเทศบาลตำบลทอนหงส์

   
ด้วยคณะผู้บริหารเทศบาลตำบลทอนหงส์   มีความประสงค์จะจ่ายขาดเงินสะสม  เพื่อจัดทำโครงการก่อสร้างระบบประปาหมู่บ้านแบบบาดาลขนาดใหญ่  บริเวณชุมชนเขาหลา  ถ.เขาหลา ๒   หมู่ที่ ๒   ต.ทอนหงส์  อ.พรหมคีรี  จ.นครศรีธรรมราช  (รายละเอียดตามแบบแปลนสำนักบริหารจัดการน้ำ กรมทรัพยากรน้ำและตามแบบที่เทศบาลตำบลทอนหงส์กำหนด)  เป็นเงิน  ๓,๐๐๐,๐๐๐.- บาท  (สามล้านบาทถ้วน)
  
เนื่องจากเทศบาลตำบลทอนหงส์  ได้อนุมัติจ่ายขาดเงินสะสมเพื่อจัดทำโครงการก่อสร้างระบบประปาหมู่บ้านแบบบาดาลขนาดใหญ่  ในวงเงินค่าก่อสร้าง  ๓,๐๐๐,๐๐๐.- บาท  (สามล้านบาทถ้วน)    แต่เนื่องจากไม่ได้ตั้งงบประมาณ เพื่อจัดทำโครงการดังกล่าวฯ  ไว้แต่อย่างใด  และในช่วงหน้าแล้งน้ำประปาภูเขา
มีปริมาณน้อย  ไม่เพียงพอกับการใช้อุปโภคบริโภค  เป็นความเดือดร้อนและจำเป็นเร่งด่วน  เทศบาลตำบลทอนหงส์  
จึงขออนุมัติจ่ายขาดเงินสะสมเพื่อทำโครงการดังกล่าวฯ  ตามหลักการและเหตุผล  ดังนี้
หลักการ

   
เพื่อให้การบริหารกิจการของเทศบาลเป็นประโยชน์ด้านบริการชุมชนและสังคม   ซึ่งอยู่ในอำนาจหน้าที่ของเทศบาล  จึงขออนุมัติจ่ายขาดเงินสะสม  เพื่อจัดทำโครงการก่อสร้างระบบประปาหมู่บ้านแบบบาดาลขนาดใหญ่ (รายละเอียดตามแบบแปลนสำนักบริหารจัดการน้ำ กรมทรัพยากรน้ำและตามแบบที่เทศบาลตำบลทอนหงส์กำหนด)  เป็นเงิน  ๓,๐๐๐,๐๐๐.- บาท   (สามล้านบาทถ้วน)
เหตุผล
  
ตามระเบียบกระทรวงมหาดไทย  ว่าด้วยการรับเงิน  การเบิกจ่ายเงิน  การฝากเงิน  การเก็บรักษาเงิน  และการตรวจเงิน  ขององค์กรปกครองส่วนท้องถิ่น (ฉบับที่ ๒)  พ.ศ.๒๕๔๘  ข้อ  ๘๙  องค์กรปกครองส่วนท้องถิ่น  ใช้จ่ายเงินสะสมโดยได้รับอนุมัติจากสภาท้องถิ่นภายใต้เงื่อนไข  ดังต่อไปนี้  ให้กระทำ ได้เฉพาะกิจการซึ่งอยู่ในอำนาจหน้าที่เกี่ยวกับด้านบริหารชุมชน  และสังคม  หรือกิจการที่เป็นการเพิ่มพูนรายได้  หรือกิจการเพื่อบำบัดความเดือดร้อนของประชาชน  ทั้งนี้  ต้องเป็นไปตามแผนพัฒนาขององค์กรปกครองส่วนท้องถิ่น  หรือที่กฎหมายกำหนด
  
จึงขอเสนอญัตติต่อสภาเทศบาล   เพื่อพิจารณาขออนุมัติจ่ายขาดเงินสะสม   เพื่อจัดทำโครงการก่อสร้างระบบประปาหมู่บ้านแบบบาดาลขนาดใหญ่
    




    อมร  แคล้วภัย




          

(นายอมร   แคล้วภัย)




      
     นายเทศมนตรีตำบลทอนหงส์
/ นายสมิง...........
นายสมิง  รักขพันธ์
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น  
ประธานสภาเทศบาล
ขอเชิญครับ...
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์

ขอให้ท่านประธานสภาเทศบาลและสมาชิกสภาเทศบาลทุกท่านได้ดูในเอกสาร  ญัตตินายกเทศมนตรีตำบลทอนหงส์  เรื่อง  ขออนุมัติจ่ายขาดเงินสะสม  เพื่อจัดทำโครงการก่อสร้างระบบประปาหมู่บ้านแบบบาดาลขนาดใหญ่    ในส่วนของเรียนประธานสภาเทศบาลตำบลทอนหงส์แล้วดูในย่อหน้าที่สอง   เนื่องจากเทศบาลตำบลทอนหงส์ได้อนุมัติจ่ายขาดเงินสะสม   แต่บังเอิญในวันนี้เป็นการขออนุมัติคือว่าโครงการนี้เรายังไม่ได้อนุมัติแต่เป็นการขออนุมัติจ่ายขาดเงินสะสม  ขอบคุณค่ะ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

กระผม  นายอมร  แคล้วภัย  นายกเทศมนตรีตำบลทอนหงส์

ขอแก้ไขข้อความเป็น  ขออนุมัติจ่ายขาดเงินสะสมเนื่องจากพิมพ์ผิด  ขอบคุณครับ
นายสยาม  นิลพัฒน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสยาม  นิลพัฒน์  สมาชิกสภาเทศบาลตำบลทอนหงส์

กระผมดีใจด้วยกับทางเทศบาลตำบลทอนหงส์ของเราที่สมาชิกสภาเทศบาลทุกท่าน

ไม่แบ่งพรรคแบ่งพวกและเล็งเห็นถึงความเดือดร้อนของพี่น้องประชาชน  และดีใจที่
ทางฝ่ายบริหารได้เล็งเห็นถึงความทุกข์ยากความเดือดร้อนของพี่น้องประชาชนตรงนี้  ตอนที่เราหาเสียงกันกระผมได้ขึ้นพูดบนเวทีว่าเงินกองคลังของเทศบาลของเรามีเหลือ    อยู่เยอะที่ทางฝ่ายบริหารได้กั้นไว้  เมื่อชาวบ้านประสบภัยแล้งหรือความจำเป็นเร่งด่วน  เงินตรงนี้สามารถนำมาบรรเทาทุกข์ให้กับพี่น้องประชาชนได้   กระผมขอวิงวอนเพื่อนสมาชิกสภาเทศบาลทุกท่านว่าเราทุกคนที่เข้ามาต่างมีความประสงค์เดียวกันเพื่อพัฒนาเทศบาลตำบลทอนหงส์ของเรา  กระผมขอขอบคุณทุกท่านที่เล็งเห็นในจุด ๆ นี้    ตามที่ท่านนายกเทศมนตรีได้ชี้แจงไปแล้วว่าต่อไปเราจะมีแผนเจาะบ่อบาดาลทุกชุมชน  จำนวนครัวเรือนมีจำนวนเพิ่มขึ้นอย่างต่อเนื่องดูได้จากจำนวนที่ได้มาขอน้ำประปา    กับทางเทศบาล  จะเห็นว่ามีเกือบทุกวันที่ชาวบ้านได้มายื่นคำขอติดตั้งมิเตอร์ประปา  กระผมในฐานะสมาชิกสภาเทศบาลคนหนึ่งเห็นด้วยเป็นอย่างยิ่ง  ขอบคุณครับ
นายอรุณ  เกิดสมบัติ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
กระผม  นายอรุณ  เกิดสมบัติ  เลขานุการสภาเทศบาลตำบลทอนหงส์

ขอเพิ่มเติมเรื่องน้ำประปาในส่วนของการบริหารจัดการ  เช่น  กรณีเกิดน้ำรั่วเราจะต้องรีบดูแลโดยด่วนเพราะทรัพยากรของเรานั้นค่อนข้างหายากลำบากอย่าปล่อยทิ้งไว้นาน ๆ  ขอบคุณครับ
/ นายสมิง..........
นายสมิง  รักขพันธ์
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น  
ประธานสภาเทศบาล
ขอเชิญครับ...



-
หากไม่มี  ต่อไปกระผมจะขอมติ  สมาชิกท่านใดเห็นชอบอนุมัติตามญัตติของ



นายกเทศมนตรี  กรุณายกมือขึ้น
มติที่ประชุม


    เห็นชอบ                    ๑๑                   ท่าน
 ไม่เห็นชอบ                      -                    ท่าน
                                                    งดออกเสียง                      -                   ท่าน
๓.๓  ญัตติขออนุมัติจ่ายขาดเงินสะสม  เพื่อจัดซื้อรถบรรทุกขยะแบบอัดท้าย  ขนาด  ๖  ลูกบาศก์เมตร   รถบรรทุก  ๖  ล้อ   ขนาดบรรจุ  ๖  ลูกบาศก์เมตร  ๑๓๐  แรงม้า
นายสมิง  รักขพันธ์
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง  ขออนุมัติจ่ายขาดเงินสะสมเพื่อจัดซื้อรถบรรทุกขยะแบบอัดท้ายขนาด ๖ ลูกบาศก์เมตร 
               รถบรรทุก ๖ ล้อ ๑๓o แรงม้า






สำนักงานเทศบาลตำบลทอนหงส์

                                                                   หมู่ที่ ๒ ตำบลทอนหงส์  นศ  ๘๐๓๒๐
                        วันที่  ๑๙  มีนาคม  ๒๕๕๗
เรื่อง  ขออนุมัติจ่ายขาดเงินสะสมเพื่อจัดซื้อรถบรรทุกขยะแบบอัดท้ายขนาด  ๖  ลูกบาศก์เมตร  รถบรรทุก  ๖  ล้อ 
        ขนาดบรรจุ ๖ ลูกบาศก์เมตร ๑๓o แรงม้า
เรียน  ประธานสภาเทศบาลตำบลทอนหงส์
            
ด้วยคณะผู้บริหารเทศบาลตำบลทอนหงส์   มีความประสงค์จ่ายขาดเงินสะสม  เพื่อจัดซื้อรถบรรทุกขยะแบบอัดท้าย  ขนาด  ๖  ลูกบาศก์เมตร  รถบรรทุก  ๖  ล้อ  ๑๓o  แรงม้า  ประจำกองสาธารณสุขและสิ่งแวดล้อมงบประมาณดำเนินการ  เป็นเงิน  ๑,๙๙๘,ooo.- บาท  (หนึ่งล้านเก้าแสนเก้าหมื่นแปดพันบาทถ้วน)
ราคาตามท้องตลาด 

  
เนื่องจากเทศบาลตำบลทอนหงส์ไม่ได้ตั้งงบประมาณ   เพื่อจัดซื้อรถบรรทุกขยะประจำกองสาธารณสุขและสิ่งแวดล้อมดังกล่าวไว้แต่อย่างใด   เทศบาลตำบลทอนหงส์จึงขออนุมัติจ่ายขาดเงินสะสมเพื่อจัดซื้อรถบรรทุกขยะดังกล่าวตามหลักการและเหตุผลดังนี้
หลักการ
  
เพื่อให้การบริหารกิจการเทศบาลเป็นประโยชน์ด้านบริการชุมชนและสังคมเพื่อบรรเทา
การจัดเก็บขยะในเขตเทศบาลที่หลงเหลืออยู่เพื่อให้สะดวกในการเข้าซอยขนขยะหรือถนนเล็ก ๆ   เพื่อบรรเทาความเดือดร้อนของชุมชน ซึ่งเป็นอำนาจหน้าที่ของเทศบาล  
/ จึงขออนุมัติ..........
                      
จึงขออนุมัติใช้จ่ายเงินสะสมเพื่อจัดซื้อรถบรรทุกขยะแบบอัดท้าย  ขนาด  ๖  ลูกบาศก์เมตร รถบรรทุก  ๖  ล้อ  ๑๓o  แรงม้า   (ตามรายละเอียดเทศบาลกำหนด)   เป็นเงิน  ๑,๙๙๘,ooo.- บาท 
 (หนึ่งล้านเก้าแสนเก้าหมื่นแปดพันบาทถ้วน)  ราคาตามท้องตลาด
เหตุผล
 
  
ตามระเบียบกระทรวงมหาไทยว่าด้วยการจ่ายเงินการรับเงิน  การเบิกจ่ายเงิน  การฝากเงิน การเก็บรักษาเงิน  และการตรวจเงินขององศ์กรปกครองส่วนท้องถิ่น  (ฉบับที่ ๒)  พ.ศ. ๒๕๔๘   ข้อ ๘๙  
องค์กรปกครองส่วนท้องถิ่นในการจ่ายเงินสะสมโดยได้รับอนุมัติจากสภาท้องถิ่นภายใต้เงื่อนไข   ดังต่อไปนี้         ให้กระทำได้เฉพาะกิจการซึ่งอยู่ในอำนาจหน้าที่เกี่ยวกับด้านบริการชุมชนและสังคมหรือเป็นการเพิ่มพูนรายได้
หรือกิจการเพื่อบำบัดความเดือดร้อนของประชาชน   ทั้งนี้  ต้องเป็นไปตามแผนพัฒนาขององค์กรปกครอง
ส่วนท้องถิ่น หรือกฎหมายกำหนด
  
จึงขอเสนอญัตติต่อสภาเทศบาลเพื่อพิจารณาอนุมัติจ่ายขาดเงินสะสม  หรือจัดซื้อรถบรรทุกขยะแบบอัดท้าย  ขนาด  ๖  ลูกบาศก์เมตร  รถบรรทุก  ๖  ล้อ  ๑๓o  แรงม้า (ตามรายละเอียดเทศบาลกำหนด)
    อมร  แคล้วภัย




          

(นายอมร   แคล้วภัย)




      
     นายเทศมนตรีตำบลทอนหงส์
นายอมร  แคล้วภัย  
-
ขอเพิ่มเติมรายละเอียดญัตติขออนุมัติจ่ายขาดเงินสะสมเพื่อจัดซื้อนายกเทศมนตรี

รถบรรทุกขยะแบบอัดท้าย  ขนาด  ๖  ลูกบาศก์เมตร  รถบรรทุก  ๖  ล้อ  ขนาดบรรจุ  
๖  ลูกบาศก์เมตร  ๑๓๐  แรงม้า





(๑)  ตู้บรรทุกมูลฝอย  มีขนาดความจุของตู้ไม่น้อยกว่า  ๖  ลูกบาศก์เมตร  
ชุดอัดท้ายทำงานด้วยระบบไฮดรอลิก
(๒)  เครื่องยนต์ดีเซล  ไม่น้อยกว่า  ๔  สูบ  ๔  จังหวะ  ระบายความร้อนด้วยน้ำกำลังแรงม้าไม่น้อยกว่า  ๑๓๐  แรงม้า
(๓)  น้ำหนักของรถรวมน้ำหนักบรรทุก  (G.V.W.)  ไม่น้อยกว่า  ๖,๕๐๐  กิโลกรัม




(๔)  ตัวรถและอุปกรณ์ทั้งหมดเป็นของใหม่  ไม่เคยใช้งานมาก่อน




(๕)  รายละเอียดอื่น ๆ  ตามที่คณะกรรมการกำหนด

(๖)  เป็นโครงการ  ซึ่งต้องใช้งบประมาณจำนวนมาก  งบประมาณรายจ่ายประจำปีมีงบประมาณในหมวดลงทุนไม่เพียงพอ
(๗)  สภาพการจัดเก็บขยะในปัจจุบันยังมีปริมาณขยะหลงเหลือจัดเก็บไม่หมด  และในซอยหรือถนนขนาดเล็กรถบรรทุกขยะคันใหญ่เข้าไปเก็บลำบาก  ส่วนรถบรรทุกคันเล็กมีสภาพเก่าใช้งานมานานไม่มีประสิทธิภาพในการจัดเก็บได้ดีเท่าที่ควร 
เนื่องจากรถบรรทุกขยะคันเล็กได้ใช้งานมาตั้งแต่ปี  พ.ศ.๒๕๓๘  ระยะเวลา
การใช้งานมีอายุเกือบยี่สิบแล้วและขยะก็ต้องนำไปทิ้งที่บ่อขยะของเทศบาลนครนครศรีธรรมราชทำให้มีความเสี่ยงมากพอสมควรเนื่องจากสภาพรถเก่า  และมีการเก็บ  ขยะทุกวันเนื่องจากปริมาณขยะมีเพิ่มมากขึ้น   แต่ถ้าได้รถบรรทุกขยะแบบอัดท้าย   
มาสักหนึ่งคันคงจะบรรเทาความเดือดร้อนของพี่น้องประชาชนเรื่องขยะได้มากขึ้น   
จึงจำเป็นต้องขออนุมัติจ่ายขาดเงินสะสมต่อไป  ขอบคุณครับ
/ นายสมิง..........
นายสมิง  รักขพันธ์
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น  
ประธานสภาเทศบาล
ขอเชิญครับ...
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์
จากที่ฝ่ายบริหารได้ขออนุมัติจ่ายขาดเงินสะสมเพื่อจัดซื้อรถเพื่อจัดซื้อรถบรรทุกขยะแบบอัดท้าย   ขนาด  ๖  ลูกบาศก์เมตร  รถบรรทุก  ๖  ล้อ  ขนาดบรรจุ  ๖  ลูกบาศก์เมตร  ๑๓๐  แรงม้า   ตามที่ได้รับทราบรายละเอียดเพิ่มเติมแล้ว  ดิฉันมีข้อสังเกตว่าปัจจุบันรถบรรทุกขยะของเราอยู่ในสภาพเก่าและรถบรรทุกขยะคันใหญ่เข้าไปเก็บขยะในซอยได้ไม่สะดวก  อีกอย่างหนึ่งรถบรรทุกขยะของเราล้าสมัยแล้วและเวลาพนักงานเก็บขยะยกขึ้นลงดูแล้วน่าสงสาร  แต่ดิฉันได้ตั้งข้อสังเกตอยู่เรื่องหนึ่งว่าในเรื่องของครุภัณฑ์ไม่มีราคากลางหรืออย่างไร  ทำไมจึงได้กำหนดเป็นราคาตามท้องตลาด  ขอบคุณค่ะ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

กระผม  นายอมร  แคล้วภัย  นายกเทศมนตรีตำบลทอนหงส์
ขอขอบคุณ  คุณสมบุญ  เดชทัพ  ที่ได้สอบถามเรื่องการกำหนดราคากลางตามมาตรฐานครุภัณฑ์   คือ  รถบรรทุกขยะแบบอัดท้าย  ขนาด  ๖  ลูกบาศก์เมตร    จะไม่มีราคาตามมาตรฐานครุภัณฑ์  จะมีราคาตามมาตรฐานครุภัณฑ์ต่อเมื่อมีขนาดตั้งแต่  ๑๐  ลูกบาศก์เมตร   ขึ้นไปเพราะฉะนั้นเราจึงทำการจัดซื้อด้วยราคาตามท้องตลาด  และจะต้องมีคณะกรรมการกำหนดราคากลางขึ้นมาโดยในการกำหนดราคากลางนี้จะต้องสอบถามมาจากหน่วยงานองค์กรปกครองส่วนท้องถิ่นอื่นที่ได้ดำเนินการจัดซื้อมาก่อนแล้ว   เช่น  สอบถามจากองค์การบริหารส่วนตำบลทอนหงส์  เทศบาลตำบลพรหมคีรี   ที่ได้ดำเนินการจัดซื้อมาก่อนแล้วไม่ใช้ว่าเราจะมากำหนดราคากลางเอาเอง    ทั้งนี้ทั้งนั้นต้องนำมาคำนวณด้วยว่าเขาได้จัดซื้อมากี่ปีแล้ว  ขอบคุณครับ
นายสยาม  นิลพัฒน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสยาม  นิลพัฒน์  สมาชิกสภาเทศบาลตำบลทอนหงส์
หลักการและเหตุของฝ่ายบริหารที่ได้เสนอมาเพราะว่ารถบรรทุกขยะคันเล็กของเราจัดซื้อมาตั้งแต่ปี  ๒๕๓๘   สมัยยังเป็นสุขาภิบาลตอนนี้มีอายุยี่สิบกว่าปีแล้วและรถได้ผ่านการใช้งานอย่างหนักเพราะทำงานทุกวัน  ตรงนี้ส่วนตัวของกระผมเองนั้นเห็นด้วยกับฝ่ายบริหารแต่ขออย่างหนึ่งว่าตอนกำหนดสเปกสีของรถ  กระผมขอเป็นสีเหลืองสีแดงไม่เอา  ขอบคุณครับ
นายสมิง  รักขพันธ์
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น  
ประธานสภาเทศบาล
ขอเชิญครับ...
-
หากไม่มี  ต่อไปกระผมจะขอมติ  สมาชิกท่านใดเห็นชอบอนุมัติตามญัตติ    ของนายกเทศมนตรี  กรุณายกมือขึ้น
มติที่ประชุม


    เห็นชอบ                    ๑๑                   ท่าน
 ไม่เห็นชอบ                      -                    ท่าน
                                                    งดออกเสียง                      -                   ท่าน
/ ระเบียบวาระที่ ๔.......
ระเบียบวาระที่  ๔
เรื่อง
ญัตติอี่น ๆ  
นายสมิง  รักขพันธ์
-
สมาชิกท่านใด  จะอภิปรายหรือแสดงความคิดเห็นเรื่องอื่น ๆ  บ้าง  
ประธานสภาเทศบาล
ขอเชิญครับ
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
ดิฉัน  นางสมบุญ  เดชทัพ  สมาชิกสภาเทศบาลตำบลทอนหงส์
เรื่องประปาผิวดินที่ชุมชนบ้านนากลาง  เดิมเราได้จัดทำระบบประปาแบบผิวดินไม่ได้ใช้น้ำบาดาล  แต่ภายหลังเราได้ปรับเปลี่ยนมาใช้ระบบประปาแบบใช้น้ำบาดาลขึ้นมา  ซึ่งตอนนี้จะมีปัญหาในเรื่องของสนิมในเมื่อต่อไปจะมีการจ่ายขาดเงินสะสมโครงการขุดเจาะบ่อบาดาลที่ชุมชนบ้านเขาหลาอยากให้ทางฝ่ายบริหารได้ศึกษาใน เรื่องของถังกรองน้ำบาดาลมาเพิ่มเติมในส่วนของระบบประปาผิวดินที่ชุมชน    บ้านนากลางด้วย  ขอบคุณค่ะ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

กระผม  นายอมร  แคล้วภัย  นายกเทศมนตรีตำบลทอนหงส์
ขอขอบคุณสมาชิกสภาเทศบาลทุกท่านที่ได้ให้เกียรติกับสภาแห่งนี้ในการแก้ไขปัญหาความเดือดร้อนของพี่น้องประชาชนในเขตเทศบาลของเราไม่ว่าจะเป็นเรื่องการประปาเรื่องถนนหนทางเรื่องการศึกษาและเรื่องต่าง ๆ   ที่เราจะต้องรับผิดชอบร่วมกันระหว่างคณะผู้บริหารกับสมาชิกสภาเทศบาล  ตลอดถึงเจ้าหน้าที่ของเทศบาลจะ ต้องบูรณาการร่วมกันจึงจะเป็นประโยชน์กับพี่น้องประชาชนแต่ถ้าแต่ละฝ่ายทำงานไปคนละทิศทางปัญหาต่าง ๆ  จะเกิดขึ้นกับพี่น้องประชาชนแต่ถ้าเราร่วมด้วยช่วย กันทำงานประโยชน์จะเกิดกับพี่น้องประชาชนของเรา  ทั้งนี้ขอขอบคุณ  คุณสมบุญ  เดชทัพ  ที่ได้นำเรียนอย่างสร้างสรรค์และเสนอแนะปัญหาต่างๆ  ทั้งด้านรายละเอียดของเอกสารที่มีการผิดพลาดบ้างกระผมเองขอยอมรับและจะปรับปรุงให้ดีขึ้น      จึงขอขอบคุณทุก ๆ  ท่านที่ได้สละเวลามาร่วมกันพัฒนาท้องถิ่นของเราให้มีความเจริญก้าวหน้าต่อไป
-
เรื่องของ  คุณสมบุญ  เดชทัพ  เรื่องน้ำประปาเป็นสนิมทางเทศบาลเอง  ได้เห็นอยู่และมอบหมายให้ช่างดำเนินการแก้ไขเรื่องสนิมในน้ำประปาว่าสามารถดำเนินการอย่างไรได้บ้าง  แต่ถ้ามีการกรองจะไม่มีสนิมเราพยายามที่จะนำเทคโนโลยีต่าง ๆ  มากำจัดสนิมตรงนี้โดยการกรองสนิมอีกครั้งหนึ่งโดยมอบหมายให้ช่างไป    ดูมาเพื่อจะได้พิจารณากันต่อไป   ที่ชุมชนบ้านเขาหลาก็คงจะมีสนิมเหมือนกับบ่อ  อื่น ๆ ที่ชุมชนบ้านนากลางก็เป็นสนิมแต่จำนวนผู้ใช้มีไม่มากและเป็นบ่อบาดาล   ที่กรมทรัพย์  มาเจาะเองถ้ามองขึ้นไปจะเห็นสนิมที่เกาะอยู่ที่ถัง  ซึ่งทางเทศบาล  ได้ดูแลอยู่และต้องขอขอบคุณทุกท่านที่ได้ช่วยกันสอดส่องดูแลทางคณะผู้บริหารเองก็ไม่ได้   นิ่งนอนใจและได้ดูแลอยู่เสมอไม่ว่าจะเป็นเรื่องถนนเป็นหลุ่มเป็นบ่อ  เมื่อเกิดขึ้นทางเทศบาลได้ดำเนินการซ่อมเลยเพราะเรามีโครงการอยู่  ขอนำเรียนสมาชิกสภาเทศบาลทุกท่านด้วยว่าถ้าเห็นตรงไหนผิดปกติอยากให้ทางเทศบาลเข้า  ไปดำเนินการขอให้แจ้งทางเทศบาลด้วยและขอขอบคุณเป็นอย่างสูงที่ได้ช่วยกันดูแลตรงนี้  ขอบคุณครับ
/ นายสมิง............
นายสมิง  รักขพันธ์
-
สมาชิกท่านใด  จะอภิปรายหรือแสดงความคิดเห็นอีกหรือไม่  ขอเชิญครับ...
ประธานสภาเทศบาล
หากไม่มีสมาชิกท่านใด  จะเสนอหรือแสดงความคิดเห็นแล้ว  กระผมขอขอบคุณ

ทุกท่าน  ขอปิดประชุม  ครับ
,

เลิกประชุมเวลา  ๑๑.๐๐  น.
(ลงชื่อ)         กาญดา  โกศัย       จนท.บริหารงานทั่วไป/ผู้บันทึกรายงานการประชุม 




 (นางสาวกาญดา  โกศัย)




(ลงชื่อ)       อรุณ  เกิดสมบัติ       เลขานุการสภาเทศบาล




  (นายอรุณ  เกิดสมบัติ)

(ลงชื่อ)       สุวิทย์  ไตรเมศ         ประธานกรรมการตรวจรายงานการประชุม
       

  (นายสุวิทย์  ไตรเมศ)




(ลงชื่อ)    ปรีชา  ยิ่งประสิทธิ์        กรรมการตรวจรายงานการประชุม



          (นายปรีชา  ยิ่งประสิทธิ์)

(ลงชื่อ)      อรุณ  เกิดสมบัติ         กรรมการตรวจรายงานการประชุม




 (นายอรุณ  เกิดสมบัติ)

(ลงชื่อ)    ภิรมย์  สูญกรรมรัตน์      กรรมการตรวจรายงานการประชุม



         (นายภิรมย์  สูญกรรมรัตน์)

(ลงชื่อ)     สมแสง  บุญคล่อง         กรรมการตรวจรายงานการประชุม



          (นายสมแสง  บุญคล่อง)

(ลงชื่อ)      สยาม  นิลพัฒน์           กรรมการตรวจรายงานการประชุม




 (นายสยาม  นิลพัฒน์)




(ลงชื่อ)     ปัญจรัศม์  เดชสุข          เลขานุการกรรมการตรวจรายงานการประชุม

        (นางสาวปัญจรัศม์  เดชสุข)
สภาเทศบาลได้รับรองรายงานการประชุมแล้ว 


 


เมื่อวันที่   ๕   เดือน  มิถุนายน  พ.ศ.๒๕๕๗




(ลงชื่อ)       สมิง  รักขพันธ์       ประธานสภาเทศบาล



            (นายสมิง  รักขพันธ์)


PAGE  

